ร้านลาบเก่าแก่ของเชียงของเจ้าของเดิมเลิกขายเนื่องจากรวยแล้ว ก็มีเจ้าอื่นหมุนเวียนกันมาเช่าขายอาหารอยู่เรื่อยๆ จนถึงทุกวันนี้ ได้เปลี่ยนไปหลายเจ้าแต่ก็ยังคงใช้ชื่อเดิม และขายอาหารแนวเดิม คือ ลาบ หลู้ ต้มขม แกงอ่อม จิ้นนึ่ง ปิ้ง ย่าง ก๋วยเตี๋ยวและอาหารตามสั่ง 

ลูกค้าเข้าเรื่อยๆ เนื่องจากทางร้านจัดที่นั่งเป็นซุ้มไม้ไผ่มุงหญ้าแฝก ซึ่งค่อนข้างลับตาคน ไว้บริการถูกใจผู้ที่ชื่นชอบพากิ๊กมานั่ง แต่บางทีก็เจอเด็กจากโรงเรียนมัธยม โดดเรียนมานั่งดื่มเหล้า ดื่มเบียร์กันด้วย แอบตำหนิ(ในใจ)ที่ทางร้านคิดแต่จะหารายได้ ($_$) ไม่รับผิดชอบต่อสังคมเอาซะเลย

หากท่านเลือกที่จะนั่งทานอาหารตามซุ้ม สักพักก็จะมีขี้มอดโปรยปรายลงมาเป็นช่วงๆและหลินฮุ่ย เป็นที่เพริดเพลินจำเริญใจกันมากเรยละคะ ณ จุดๆนี้

สั่งลาบเนื้อใส่ถุงไปกินที่บ้าน แกะใส่สำรับกับข้าว ปริมาณมีเพียงครึ่งเดียวของถ้วยข้าวต้ม 
ผักกับลาบ ให้มาแค่ 2 ชนิด กับราคา 50 บาท รสชาติโอเคผ่าน แต่กินคนเดียวไม่อิ่มครับ สำหรับปริมาณแค่นี้

ข้าวเหนียว ครึ่งโล 25 บาท เท่ากับโลละ 50 บาท โอ้ว จะแพงไปไหนเนี่ย แถวละแวกนี้ทำนา ปลูกข้าวเหนียวกันทั้งบาง
ไปเที่ยวเชียงใหม่มาเมื่อเดือนก่อน ข้าวเหนียวนึ่งสุกแล้ว ขายกันกิโลฯละ 35 บาทเกลื่อนเมือง

สุดท้ายนี้  ได้ขาวว่าเจ้าของที่เค้าขายที่ร้านไปแล้ว รอเจ้าของใหม่เขาเข้ามาพัฒนาพื้นที่ คงต้องรอนับถอยหลังปิดตำนานร้านเก่าแก่กันเร็วๆนี้
